 ROMÂNIA

JUDEŢUL NEAMŢ

CONSILIUL LOCAL DULCEŞTI

**HOTĂRÂRE**

**privind modificarea prin completare a H.C.L. nr. 17 din 27.02.2025 privind aprobarea numărului total de asistenţi personali ai persoanelor**

**cu handicap grav, din comuna Dulcești, județul Neamț, pentru anul 2025**

**Consiliul Local al comunei Dulceşti, judeţul Neamţ;**

Având în vedere prevederile:

* Art. 129 alin. (2) lit.d) alin.7, lit. b) din O.U.G. nr. 57/2019 privind Codul administrativ, cu modificările și completările ulterioare;
* Art.7, alin. (1) și (2), art.35, art.42, art.44 din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare;
* Art.35 şi art.36 din H.G. nr. 268/2007 privind aprobarea Normelor metodologice de aplicare a prevederilor Legii nr. 448/2006 privind protectia si promovarea drepturilor persoanelor cu handicap, cu modificările şi completările ulterioare;
* Art.6, alin. 2 din H.G. nr.427/2001 pentru aprobarea Normelor metodologice privind condiţiile de încadrare, drepturile şi obligaţiile asistentului personal al persoanei cu handicap, cu modificările şi completările ulterioare;
* Legea nr.292/2011, Legea asistenţei sociale, cu modificările şi completările ulterioare;
* H.G. nr. 1506 din 28.11.2024 pentru stabilirea salariului de bază minim brut pe ţară garantat în plată, prin care începând cu data de 1 ianuarie 2025, salariul de bază minim brut pe țară garantat în plată se stabilește la 4.050 lei lunar;
* Referatul de aprobare al Primarului comunei Dulcești, dl. Cucu Paul Daniel nr. 2274 din 26.03.2025
* Raportul de specialitate al compartimentului de resort din cadrul aparatului de specialitate al primarului comunei Dulcești nr.2271 din 26.03.2025
* Avizul cu caracter consultativ ale comisiei de specialitate,
* Legea nr. 52/2003 privind transparența decizională în administrația publică
* În temeiul prevederilor art.139 alin.(1) şi art.196 alin.(1 ) lit.a) din O.U.G. nr. 57/2019 privind Codul administrativ ,cu modificările şi completările ulterioare;

**H O T Ă R Ă Ș T E**

**Art.1.** Se modifică prin completare art. 2 al H.C.L. nr. 17 din 27.02.2025 privind aprobarea numărului total de asistenţi personali ai persoanelor cu handicap grav, din comuna Dulcești, județul Neamț, pentru anul 2025 care va avea următorul cuprins:

**”Contractul individual de muncă al asistentului personal se încheie pe durată determinată, în funcție de valabilitatea certificatului de încadrare în grad de handicap, iar salariul de încadrare va fi salariul minim pe economie la data angajării.”**

**Art.2.** Prezenta hotărâre se comunică, prin intermediul secretarului general al comunei Dulcești, în termenul prevăzut de lege, primarului comunei Dulcești și prefectului județului Neamț și se aduce la cunoștință publică prin afișarea la sediul primăriei, precum și pe pagina de internet [www.comunadulcesti.ro](http://www.comunadulcesti.ro).

**PREŞEDINTE DE ŞEDINŢĂ**

**BLAJ PETRONEL**

**CONTRASEMNEAZĂ PENTRU LEGALITATE,**

**SECRETAR GENERAL AL COMUNEI**

**ADOBRIŢEI MIOARA-CRISTINA**

**NR.28**

**DIN 01.04.2025**